**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Savivaldybės būsto ir socialinio būsto nuomos tvarkos aprašo, patvirtinto Klaipėdos miesto savivaldybės tarybos 2015 m. liepos 31 d. sprendimu Nr. T2-203, 49 punkte yra nurodyta, kad mažas pajamas gaunantys savivaldybės būsto, išskyrus tarnybinių butų ir bendrabučio kambarių, nuomininkai, neišgalintys mokėti nustatyta tvarka apskaičiuoto savivaldybės būsto nuomos mokesčio, gali savivaldybei teikti rašytinį prašymą dėl būsto nuomos sąlygų pakeitimo ir metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Savivaldybės tarybos sprendimas dėl būsto nuomos sąlygų keitimo rengiamas, jei savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalyje nurodytus dydžius ir jis atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, atitinkamu Savivaldybės tarybos sprendimu keičiamas Socialinio būsto sąrašas, jį papildant, ir su nuomininkais sudaromos socialinio būsto nuomos sutartys.

Sprendimo projektu yra siūloma patenkinti savivaldybės būstų (*duomenys neskelbtini)*, (*duomenys neskelbtini)*, (*duomenys neskelbtini)* nuomininkių O. M., M. B., V. K. A. prašymus pakeisti nuomos sąlygas ir nuomoti joms būstus socialinio būsto sąlygomis. Teisę į būsto nuomos sąlygų pakeitimą nuomininkės pagrindė pateiktomis Metinėmis gyventojo (šeimos) turto deklaracijomis už praėjusius kalendorinius 2016 metus.

**2. Projekto rengimo priežastys ir kuo remiantis parengtas sprendimo projektas.**

2.1. Pateiktos Metinės gyventojo (šeimos) turto deklaracijos už 2016 metus duomenimis savivaldybės būsto (*duomenys neskelbtini)* nuomininkės O. M. praėjusių kalendorinių metų pajamas sudarė tik gauta senatvės pensija - 2416 Eur (201,33 Eur/mėn). Šios deklaruotos pajamos yra mažesnės už Įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x102=3876 Eur (VRP -Valstybės remiamas pajamų dydis, šiuo metu lygus 102 Eur).

O. M. nuomojamo savivaldybės būsto (*duomenys neskelbtini)* (1 kambarys, 33,39 kv. m naudingojo ploto) nuomos mokestis už visą nuomojamą plotą yra 63,75 Eur/mėn. Pakeitus nuomos sąlygas, socialinio būsto nuomos mokestis būtų 31,88 Eur/mėn.

2.2. Pateiktos Metinės gyventojo (šeimos) turto deklaracijos už 2016 metus duomenimis savivaldybės būsto (*duomenys neskelbtini)* nuomininkės M. B. praėjusių kalendorinių metų pajamas sudarė tik gauta senatvės pensija - 2766 Eur (230,50 Eur/mėn). Šios deklaruotos pajamos yra mažesnės už Įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x102=3876 Eur (VRP -Valstybės remiamas pajamų dydis, šiuo metu lygus 102 Eur).

M. B. nuomojamo savivaldybės būsto (*duomenys neskelbtini)* (1 kambarys, 29,63 kv. m naudingojo ploto) nuomos mokestis už visą nuomojamą plotą yra 59,23 Eur/mėn. Pakeitus nuomos sąlygas, socialinio būsto nuomos mokestis bus 29,62 Eur/mėn.

2.3. Pateiktos Metinės gyventojo (šeimos) turto deklaracijos už 2016 metus duomenimis savivaldybės būsto (*duomenys neskelbtini)* nuomininkė V. K. A. atitinka Įstaymo 11 straipsnio 2 dalyje nurodytus turto ir pajamų dydžius teisei į paramą būstui išsinuomoti: jos praėjusių kalendorinių metų pajamas sudarė tik gauta senatvės pensija - 414 Eur (34,50 Eur/mėn). Šios deklaruotos pajamos yra 9,4 kartus mažesnės už Paramos būstui įsigyti ar išsinuomoti įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x102=3876 Eur (VRP -Valstybės remiamas pajamų dydis, šiuo metu lygus 102 Eur).

V. K. A. nuomojamo savivaldybės būsto (*duomenys neskelbtini)* (1 kambarys, 32,82 kv. m naudingojo ploto) nuomos mokestis už visą nuomojamą plotą yra 55,66 Eur/mėn. Pakeitus nuomos sąlygas, socialinio būsto nuomos mokestis bus 27,83 Eur/mėn. Pakeitus nuomos sąlygas, tokias mažas pajamas gaunanti nuomininkė įgis teisę kreiptis dėl atleidimo nuo nuomos mokesčio mokėjimo.

**3. Kokių rezultatų laukiama.**

Savivaldybės tarybai priėmus sprendimą, būtų patenkinti mažą senatvės pensiją gaunančių nuomininkių prašymai ir užtikrinta jų teisė į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6 . Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė